***MARGELIS***

TRAVEL SERVICES & COACH OPERATOR

ΑΓIOY ΑΝΔΡΕΟΥ 3 – ΠΑΤΡΑ, 262 23

ΤΗΛ: 2610222350 & 2610278259

e-mail: [info@margelis.eu](mailto:info@margelis.eu) [www.margelis.eu](http://www.margelis.eu)

**ΡΟΔΟΣ – ΣΥΜΗ – ΚΑΣΤΕΛΟΡΙΖΟ – ΧΑΛΚΗ**

**7 ΗΜΕΡΕΣ – ΑΕΡΟΠΟΡΙΚΩΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **22/07** | **28/07** |
| **19/08** | **25/08** |

**1η ημέρα: ΠΑΤΡΑ - ΑΘΗΝΑ – ΡΟΔΟΣ**

Συγκέντρωση των εκδρομέων στις 02:00 το πρωί και αναχώρηση για το αεροδρόμιο Ελευθέριος Βενιζέλος. Πτήση για την Ρόδο. Άφιξη στο νησί των Ιπποτών και επιβίβαση στο λεωφορείο και αναχώρηση για τα πιο όμορφα μέρη του νησιού. Πρώτη μας στάση είναι στην Φιλέρημο. Ο λόφος που βρίσκεται και δεσπόζει στην περιοχή, θεωρούνταν τόπος ιερός για τους κατοίκους της περιοχής και ταυτόχρονα ένα από τα πιο σημαντικά φρούρια. Η ακρόπολη της Ιαλυσού ήταν χτισμένη στον λόφο αυτό και τα ερείπια του ναού της Αθηνάς βρίσκονται ακόμα εκεί. Σήμερα βρίσκουμε το Καθολικό μοναστήρι των ιπποτών του Αγίου Ιωάννου στην περιοχή. Επόμενη μας στάση είναι ο μοναδικός βιότοπος της γνωστής πεταλούδας Panaxia Quadripunctaria. Σημείο κατατεθέν της Ρόδου και πόλος έλξης χιλιάδων τουριστών και επισκεπτών. Η άγρια βλάστηση και η μοναδική ομορφιά της φύσης, απολαμβάνονται μέσα από μια σειρά μονοπατιών που σας «ξεναγούν» σε όλη την περιοχή. Στη συνέχεια αναχώρηση για την πόλη της Ρόδου και ξεκινάει η πρώτη μας γνωριμία με την πόλη. Με την ξενάγηση μας θα κάνουμε τον γύρο των τειχών που διαρκεί περίπου για 2 χιλιόμετρα, θα επισκεφθούμε το παλάτι του Μεγάλου Μαγίστρου, και θα συνεχίσουμε στην παλιά πόλη με σημεία αναφοράς τον πύργο του Ρολογιού, την πλατεία Αρίωνος, Τζαμί, Τέμενος Σουλτάνου Μουσταφά, το κάστρο της παλιάς πόλης και την πλατεία Ιπποκράτους. Θα έχουμε ελεύθερο χρόνο στην παλιά πόλη. Αργά το μεσημέρι μεταφορά και τακτοποίηση στο ξενοδοχείο. Το απόγευμα ελεύθερο στη διάθεση σας. Δείπνο.

**2η ημέρα: ΡΟΔΟΣ (ΚΑΣΤΕΛΟΡΙΖΟ)**

Πρωινό στο ξενοδοχείο. Αναχωρούμε για την ημερήσια εκδρομή μας στο όμορφο νησί με τη Dodekanisos Seaways του Καστελόριζου. Άφιξη και ελεύθερη ημέρα για βόλτα και εξερεύνηση του νησιού, μπάνιο και φαγητό. Πρωτεύουσα του νησιού είναι η Μεγίστη, το μοναδικό μέρος του νησιού που κατοικείται. Οι παραδοσιακές νησιώτικες κατοικίες, τα σοκάκια, τα δίπατα αρχοντικά και το γραφικό λιμάνι του εντυπωσιάζουν και τους πιο απαιτητικούς επισκέπτες. Τα εστιατόρια και οι ταβέρνες γύρω από το λιμάνι σερβίρουν νόστιμα πιάτα με σπεσιαλιτέ το ντόπιο ψάρι. Αργά το απόγευμα αναχωρούμε για την επιστροφή μας στην Ρόδο. Επιστροφή στο ξενοδοχείο. Δείπνο.

**3η ημέρα: ΡΟΔΟΣ (ΣΥΜΗ)**

Πρωινό στο ξενοδοχείο. Αναχωρούμε για το λιμάνι που θα επιβιβαστούμε στο καράβι για την Σύμη. Το βενετσιάνικο νησί δικαίως θεωρείται ως ένα από τα ομορφότερα της Δωδεκανήσου με την ξεχωριστή του αρχιτεκτονική. Στη Σύμη παρατηρούμε τα παραδοσιακά σπίτια χτισμένα το ένα δίπλα από το άλλο στις απότομες βουνοπλαγιές. Η βόλτα στα σοκάκια και η επίσκεψη στα σφουγγαράδικα είναι κάτι που δεν θα πρέπει να λείψει από την εμπειρία σας. Επόμενη μας στάση είναι το λιμάνι του Πανορμίτη με την Ιερά μονή του Ταξιάρχη του Πανορμίτη με τις υπέροχες τοιχογραφίες, την βιβλιοθήκη, το λαογραφικό μουσείο εντός και ένα εντυπωσιακό ξυλόγλυπτο τέμπλο. Επιστροφή στην Ρόδο.

**4η ημέρα: ΡΟΔΟΣ (ΧΑΛΚΗ)**

Πρωινό στο ξενοδοχείο. Αναχωρούμε για την Κάμειρο όπου θα επιβιβαστούμε στο καραβάκι για την επίσκεψη μας στο νησάκι της Χάλκης, όπου θα απολαύσουμε τα καταγάλανα νερά και στην αμμουδιά παρέα με την ησυχία της περιοχής. Ελεύθερος χρόνος για μπάνιο και φαγητό. Αργά το απόγευμα επιστροφή στο ξενοδοχείο. Δείπνο.

**5η ημέρα: ΡΟΔΟΣ**

Πρωινό στο ξενοδοχείο. Ημέρα ελεύθερη να χαρείτε τις ομορφιές της πόλης ή να κάνετε μπάνιο σε κάποια από τις πολλές παραλίες του νησιού. Δείπνο.

**6η ημέρα: ΡΟΔΟΣ (προαιρετική εκδρομή στην ΜΑΡΜΑΡΙΔΑ ΤΟΥΡΚΙΑΣ)**

Πρωινό στο ξενοδοχείο. Ημέρα ελεύθερη. Για όσους το επιλέξουν, θα κάνουμε μια εκδρομή προς το καλοκαιρινό θέρετρο της Τουρκίας «Μαρμαρίδα». Αναχώρηση νωρίς το πρωί για να πάρουμε το υπερσύγχρονο καταμαράν του στόλου «Sea Dreams» και άφιξη στην Μαρμαρίς (ή αλλιώς με την παλιά ελληνική ονομασία «Φύσκος»). Εκεί θα μας περιμένει τοπικός ελληνόφωνος ξεναγός και θα ξεκινήσουμε την πανοραμική μας ξενάγηση. Θα θαυμάσουμε τα ζωντανά αστικά τοπία και θα απολαύσουμε μια μοναδική θέα του Μαρμαρίς. Στη συνέχεια, ακολουθεί επίσκεψη σε εργαστήριο χρυσοχοΐας, καθώς και σε εργαστήριο παρασκευής λουκουμιών για σχετική ξενάγηση. Έπειτα, το λεωφορείο θα σας μεταφέρει στην παραλία του Μαρμαρίς, όπου μπορείτε να κάνετε βόλτα στο παζάρι, να δοκιμάσετε ντόπιες γεύσεις σε ένα από τα παραδοσιακά εστιατόρια της περιοχής ή να περιηγηθείτε στα υπόλοιπα αξιοθέατα της πόλης. Η αίγλη της παλιάς πόλης και η ζωντανή αγορά θα σας βυθίσουν στην ανατολίτικη ατμόσφαιρα της τουρκικής Ριβιέρας, όπως θεωρείται. Επιστροφή στη Ρόδο το απόγευμα. Δείπνο.

**7η ημέρα: ΡΟΔΟΣ– ΛΙΝΔΟΣ – ΑΘΗΝΑ – ΠΑΤΡΑ**

Πρωινό στο ξενοδοχείο. Αναχωρούμε για την επίσκεψη μας στο ανατολικό κομμάτι του νησιού. Θα περάσουμε από την Καλλιθέα και το κοσμοπολίτικο θέρετρο Φαληράκι, με τα εργαστήρια κεραμικών του, θα επισκεφθούμε την Παναγία Τσαμπίκα και θα φθάσουμε στη γραφική Λίνδο με την παραδοσιακή νησιώτικη αρχιτεκτονική. Ακολουθώντας διαδρομές δαιδαλώδεις τα βήματά μας οδηγούνται ασυναίσθητα ως την αρχαία Ακρόπολη, μάρτυρα της πολυτάραχης ιστορίας του νησιού και προσκύνημα στη Βυζαντινή Εκκλησία της Παναγίας της Λίνδου. Ελεύθερος χρόνος έως την ώρα της μεταφοράς μας στο αεροδρόμιο και την πτήση της επιστροφής. Άφιξη στο Αεροδρόμιο Ελ. Βενιζέλος και άμεση αναχώρηση για τη Πάτρα.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ - ΑΝΑΧΩΡΗΣΗ 22/07**

|  |  |  |
| --- | --- | --- |
|  | **Early booking** | **Κανονική τιμή** |
| Τιμή σε δίκλινο | 825 € | 885 € |
| Τιμή σε μονόκλινο | 1.000 € | 1.060 € |
| Παιδική τιμή σε τρίκλινο (από 7 έως 12 ετών) | 675 € | 735 € |
| Παιδική τιμή (από 0 έως 6 ετών) | 575 € | 625 € |

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ - ΑΝΑΧΩΡΗΣΗ 19/08**

|  |  |  |
| --- | --- | --- |
|  | **Early booking** | **Κανονική τιμή** |
| Τιμή σε δίκλινο | 865 € | 925 € |
| Τιμή σε μονόκλινο | 1.040 € | 1.020 € |
| Παιδική τιμή σε τρίκλινο (από 7 έως 12 ετών) | 715 € | 775 € |
| Παιδική τιμή (από 0 έως 6 ετών) | 615 € | 675 € |

**ΠΕΡΙΛΑΜΒΑΝΟΝΤΑΙ:**

* Αεροπορικά εισιτήρια οικονομικής θέσης με την Sky Express Αθήνα – Ρόδος – Αθήνα
* 1 βαλίτσα έως 20 κιλά και μια χειραποσκευή έως 8 κιλά στο αεροπλάνο
* **Φόροι αεροδρομίων**
* Διαμονή στο ξενοδοχείο ARTE Hotel 4\* στην πόλη της Ρόδου (ανακαινισμένο τον Απρίλιο 2023) με ημιδιατροφή (πρωινό & δείπνο σε μπουφέ
* Δημοτικός φόρος ξενοδοχείου
* Μεταφορά με πούλμαν Πάτρα – Αεροδρόμιο Ελ. Βενιζέλος – Πάτρα
* Εκδρομές, περιηγήσεις, ξεναγήσεις, όπως αναφέρονται στο αναλυτικό πρόγραμμα της εκδρομής

Ημερήσια εκδρομή στη Λίνδο

Ημερήσια κρουαζιέρα στη Σύμη

Ημερήσια κρουαζιέρα στη Χάλκη

Ημερήσια κρουαζιέρα στο Καστελόριζο

* Αρχηγός – συνοδός
* Ασφάλεια αστικής/επαγγελματικής ευθύνης
* Φ.Π.Α

**ΔΕΝ ΠΕΡΙΛΑΜΒΑΝΟΝΤΑΙ:**

* Είσοδοι σε μουσεία, αρχαιολογικούς χώρους, θεάματα και γενικά όπου απαιτείται
* Προαιρετική εκδρομής στην Μαρμαρίδα με την «Sea Dreams» (**50 €/άτομο**)
* Ό,τι ρητά αναφέρεται ως προαιρετικό ή προτεινόμενο

**ΠΤΗΣΕΙΣ**

ΑΘΗΝΑ – ΡΟΔΟΣ GQ280 07:25 – 08:25

ΡΟΔΟΣ - ΑΘΗΝΑ GQ283 21:55 – 22:55

**ΣΗΜΕΙΩΣΕΙΣ:**

* **ΠΕΡΙΟΡΙΣΜΕΝΟΣ ΑΡΙΘΜΟΣ ΘΕΣΕΩΝ !!!!**
* Η **early booking** τιμή δεν είναι χρονική. Ισχύει για τις 10 πρώτες θέσεις
* **Προκαταβολή για κράτηση θέσης: 250 €** και φωτοτυπία της ταυτότητας. Eξόφληση έως 10 ημέρες πριν την αναχώρηση.
* Το πρόγραμμα είναι ενδεικτικό και ενδέχεται να υπάρξει διαφοροποίηση στη σειρά των εκδρομών και επισκέψεων του προγράμματος, χωρίς να παραλειφθεί καμία επίσκεψη.
* Σε περίπτωση ακύρωσης της κράτησης σας επιβαρύνεστε με τα παρακάτω ποσά επί της αξίας της εκδρομής. Σε διάστημα από την εγγραφή έως 45 ημέρες παρακρατείτε η προκαταβολή, σε διάστημα από 44 – 15 ημέρες το 50% της αξίας της εκδρομής και από 14 ημέρες έως την ημέρα της αναχώρησης ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.